17.4.2023.
LV
Eiropas Savienības Oficiālais Vēstnesis
C 133/7
PROCEDŪRAS, KAS SAISTĪTAS AR KONKURENCES POLITIKAS ĪSTENOŠANU
EIROPAS KOMISIJA Iepriekšējs paziņojums par koncentrāciju (Lieta M.11055 – EQUITIX / CUBE / RIVER RIDGE) Lieta, kas pretendē uz vienkāršotu procedūru (Dokuments attiecas uz EEZ)
(2023/C 133/03)
1.
Komisija 2013. gada 4. aprīlī saņēma paziņojumu par ierosinātu koncentrāciju saskaņā ar Padomes Regulas (EK) Nr. 139/2004 (1) 4. pantu.
Šis paziņojums attiecas uz šādiem uzņēmumiem: — Equitix Holdings Limited (“Equitix”, Apvienotā Karaliste), — Cube Infrastructure Managers (“Cube”, Luksemburga), — River Ridge Holdings Limited (“River Ridge”, Apvienotā Karaliste).
Equitix un Cube Apvienošanās regulas 3. panta 1. punkta b) apakšpunkta nozīmē iegūs pilnīgu kontroli pār River Ridge.
Koncentrācija tiek veikta, iegādājoties daļas.
2.
Attiecīgie uzņēmumi veic šādu uzņēmējdarbību:
— Equitix ir Apvienotajā Karalistē iedibināts infrastruktūras un energoefektivitātes aktīvu ieguldītājs, attīstītājs un fondu pārvaldītājs, — Cube ir Eiropas infrastruktūras investīciju ieguldītājs un fondu pārvaldītājs, — River Ridge ir atkritumu apsaimniekošanas uzņēmums, kas darbojas Ziemeļīrijā, Apvienotajā Karalistē.
3.
Iepriekšējā pārbaudē Komisija konstatē, ka uz paziņoto darījumu, iespējams, attiecas Apvienošanās regulas darbības joma.
Tomēr galīgais lēmums šajā jautājumā netiek pieņemts.
Ievērojot Komisijas paziņojumu par vienkāršotu procedūru dažu koncentrācijas procesu izskatīšanai saskaņā ar Padomes Regulu (EK) Nr. 139/2004 (2), jānorāda, ka šī lieta ir nododama izskatīšanai atbilstoši paziņojumā paredzētajai procedūrai.
4.
Komisija aicina ieinteresētās trešās personas iesniegt tai savus iespējamos apsvērumus par ierosināto darījumu.
Apsvērumiem jānonāk Komisijā ne vēlāk kā 10 dienu laikā no šīs publikācijas datuma.
Vienmēr jānorāda šāda atsauce: M.11055 – EQUITIX / CUBE / RIVER RIDGE (1) OV L 24, 29.1.2004., 1. lpp.
(“Apvienošanās regula”).
(2) OV C 366, 14.12.2013., 5. lpp.